Κινηματογραφικά γεγονότα του 2008

Το λήμμα αυτό περιέχει τα σημαντικότερα γεγονότα που σχετίζονται με το χώρο του κινηματογράφου για το έτος 2008, στην Ελλάδα και τον κόσμο. Αναφέρεται σε σημαντικές εκδηλώσεις βραβεύσεων, διεθνή φεστιβάλ και ειδήσεις.
 Ημερολόγιο Κινηματογραφικών Γεγονότων 
Ακολουθούν οι σημαντικότερες ειδήσεις που σχετίζονται με τον Κινηματογράφο για το έτος 2008. Είναι καταγεγραμμένα ημερολογιακά και μπορεί να εμπίπτουν σε κάποια από τις ακόλουθες κατηγορίες: φεστιβάλ, απονομές βραβείων, ανακοινώσεις μελλοντικών γεγονότων, πολιτιστικά δρώμενα κ.ά. Η διαχωριστική γραμμή χωρίζει τα παρελθόντα από τα μελλοντικά γεγονότα.

 Ιανουάριος  40pxΕιδήσεις
3 Ιανουαρίου:
 Ανακοινώνεται πως ο Σων Πεν θα είναι ο πρόεδρος της κριτικής επιτροπής του φετινού «Φεστιβάλ των Καννών» από τους διοργανωτές του.  cosmo.gr  in.gr
 Ξεκινά το 19ο Διεθνές Κινηματογραφικό Φεστιβάλ του Παλμ Σπρινγκς  για το έτος 2008. Πρόκειται για τη 19η χρονιά του θεσμού, και πρόκειται να ολοκληρωθεί στις 14 του μήνα.

4 Ιανουαρίου:
 Ξεκινά στο Gagarin 205 το πρώτο 3ήμερο Διεθνές Φεστιβάλ Τρόμου, το οποίο περιλαμβάνει ταινίες, μουσική, εκθέσεις και βιβλία. Υπό τον τίτλο «1ο Screamin' Athens Horror Festival», το Φεστιβάλ διεξάγεται από τις 4 έως τις 6 Ιανουαρίου και κατά τη διάρκειά του προβάλλονται 13 μεγάλου και οκτώ μικρού μήκους ταινίες, ένα ντοκιμαντέρ, και επίσης λαμβάνουν χώρα συναυλίες και εκθέσεις. in.gr

5 Ιανουαρίου:
 Η δραματική ταινία «There Will Be Blood» με πρωταγωνιστή τον Ντάνιελ Ντέι Λιούις επικράτησε στα Βραβεία της Εθνικής Ένωσης Κριτικών των ΗΠΑ (National Society of Film Critics), κερδίζοντας τα βραβεία καλύτερης ταινίας, ανδρικής ερμηνείας και σκηνοθεσίας.  in.gr

7 Ιανουαρίου:
 Ανακοινώνεται από την Ένωση Ανταποκριτών Ξένου Τύπου του Χόλιγουντ (HFPA) η ακύρωση της εκδήλωσης για την απονομή των Χρυσών Σφαιρών, που επρόκειτο να λάβει χώρα στις 13 του μηνός. Αιτία είναι η συνεχιζόμενη απεργία του Σωματείου Σεναριογράφων της Αμερικής (Writers Guild of America), την οποία αποφάσισαν να υποστηρίξουν και οι ηθοποιοί μποϋκοτάροντας την εκδήλωση. Οι νικητές των βραβείων αναμένεται να ανακοινωθούν σε ωριαία συνέντευξη τύπου. New York Times, IMDb ,  in.gr
 Επίσης, το βραβείο συνολικής προσφοράς Cecil B DeMille που θα δινόταν στον Στίβεν Σπίλμπεργκ, σύμφωνα με την εφημερίδα της βιομηχανίας Hollywood Reporter, θα δοθεί του χρόνου. in.gr
 Η ταινία των αδελφών Κοέν «No Country for Old Men» κέρδισε τις περισσότερες διακρίσεις στα αμερικανικά Critics' Choice Awards, κερδίζοντας τρία βραβεία, ανάμεσά τους και αυτά της καλύτερης ταινίας, β' ανδρικού ρόλου και καλύτερης σκηνοθεσίας. Τα βραβεία καλύτερης ανδρικής και γυναικείας ερμηνείας κέρδισαν οι Ντάνιελ Ντέι Λιούις και Τζούλι Κρίστι αντίστοιχα. in.gr

8 Ιανουαρίου:
 Σε ένα άδειο από διασημότητες στούντιο και με τους νικητές να εμφανίζονται μέσω βίντεο για να ευχαριστήσουν το κοινό για την προτίμησή του, διεξάγεται η 34η τελετή απονομής των People's Choice Awards με παρουσιάστρια την Κουίν Λατίφα. Τα βραβεία, που ψηφίζονται απευθείας από το κοινό, αναδεικνύουν τριανταοκτώ νικητές από τον κινηματογράφο, την τηλεόραση και τη μουσική. cosmo.gr Yahoo! news

13 Ιανουαρίου:
 Η 65η απονομή των Χρυσών Σφαιρών, προς τιμήν ανθρώπων και ταινιών που ξεχώρισαν στον κινηματογράφο και την τηλεόραση κατά το έτος 2007, εξαιτίας της συνεχιζόμενης απεργίας του Σωματείου των Σεναριογράφων (WGA), δεν πραγματοποιήθηκε. Οι νικητές ανακοινώθηκαν κατά τη διάρκεια ολιγόλεπτης συνέντευξης τύπου την προκαθορισμένη ημέρα. Ανάμεσα στους νικητές της απονομής ήταν η Εξιλέωση, που έλαβε το βραβείο καλύτερης δραματικής ταινίας και το μιούζικαλ Sweeney Todd που έλαβε το αντίστοιχο βραβείο για κωμική ταινία ή μιούζικαλ. Καλύτερη δραματική τηλεοπτική σειρά ανακηρύχθηκε το Mad Men, ενώ καλύτερη κωμική το Extras. IMDb,  Επίσημη ιστοσελίδα
 Αυλαία για το 19ο Διεθνές Κινηματογραφικό Φεστιβάλ του Παλμ Σπρινγκς  και ανακοίνωση των νικητών των βραβείων. Κατά τη διάρκεια του Φεστιβάλ, που ξεκίνησε στις 3 Ιανουαρίου, προβλήθηκαν 212 ταινίες από 66 χώρες, ανάμεσα στις οποίες οι 65 ήταν πρεμιέρες και 55 επίσημες προτάσεις για υποψηφιότητα στα Όσκαρ του ίδιου έτους. emmanuellevy.com, Επίσημη ιστοσελίδα

15 Ιανουαρίου:
 Βρίσκεται νεκρός στο διαμέρισμά του, κάτω από αδιευκρίνιστες συνθήκες, ο 25χρονος Αμερικανός ηθοποιός, Μπραντ Ρένφρο. in.gr, news.bbc

17 Ιανουαρίου:
 Στην Αθήνα και συγκεκριμένα στο Μέγαρο Μουσικής λαμβάνει χώρα η ευρωπαϊκή πρεμιέρα της ταινίας Ο Αστερίξ στους Ολυμπιακούς Αγώνες. Την προβολή λαμπρύνουν με την παρουσία τους ο Ζεράρ Ντεπαρτιέ και ο Αλέν Ντελόν. in.gr
 Ανοίγει επίσημα το 30ο Κινηματογραφικό Φεστιβάλ του Sundance για το έτος 2008. Για δέκα ημέρες οι επισκέπτες του Φεστιβάλ έχουν τη δυνατότητα να παρακολουθήσουν 121 ταινίες, 87 από τις οποίες παγκόσμιες πρεμιέρες, ενώ η διοργάνωση γι’ αυτή τη χρονιά χαρακτηρίζεται από τη συμμετοχή 55 πρωτοεμφανιζόμενων δημιουργών. in.gr
 Την ίδια μέρα ξεκινά και το αντίπαλον δέος, το «Φεστιβάλ του Σλάμντανς».
 Ανακοινώνονται οι υποψηφιότητες για τα Βραβεία Ασιατικού Κινηματογράφου για το έτος 2007. Η απονομή θα λάβει χώρα στο Grand Hall στο Hong Kong Convention and Exhibition Center στις 17 Μαρτίου 2008. Τις έξι υποψηφιότητες για το βραβείο καλύτερης ταινίας κέρδισαν οι ταινίες “Ο Βούδας Κατέρρευσε από Ντροπή” (Ιράν), “Απλά δεν το Έκανα” (Ιαπωνία),  “Lust, Caution” (Ταϊβάν, Κίνα, Η.Π.Α.), “Μυστική Ηλιαχτίδα” (Νότια Κορέα), “Ο Ήλιος Επίσης Ανατέλλει” (Κίνα, Χονγκ Κονγκ) και “Οι Πολέμαρχοι” (Κίνα, Χονγκ Κονγκ). Alternative Film Guide

21 Ιανουαρίου:
 Το σύνολο του έργου του Ελληνοαμερικανού σκηνοθέτη Τζον Κασσαβέτη (1929-1989) φιλοξενείται από την Ελληνοαμερικανική Ενωση έως τις αρχές του Μαρτίου 2008, με τη σχετική έκθεση («Life is a movie: John Cassavetes & Friends») να περιλαμβάνει περισσότερες από 100 φωτογραφίες των διεθνώς καταξιωμένων φωτογράφων Σαμ Σο και Λάρι Σο, καθώς και πόστερ ταινιών του σκηνοθέτη. Ναυτεμπορική

22 Ιανουαρίου:
 Ανακοινώνονται οι υποψηφιότητες για τα Βραβεία της Ακαδημίας Κινηματογράφου για το έτος 2007. Η απονομή έχει προγραμματιστεί για τις 24 Φεβρουαρίου. Την κούρσα των Όσκαρ οδηγούν οι ταινίες Καμιά Πατρίδα για τους Μελλοθάνατους των αδερφών Κοέν και Θα χυθεί αίμα του Πωλ Τόμας Άντερσον με 8 υποψηφιότητες η καθεμία. Ακολουθούν οι ταινίες Εξιλέωση του Τζο Ράιτ και Μάικλ Κλέιτον του Τόνι Γκιλρόι με επτά συνολικά υποψηφιότητες. IMDb
 Ανακαλύπτεται νεκρός στο διαμέρισμά του ο Αυστραλός ηθοποιός Χιθ Λέτζερ σε ηλικία μόλις 28 ετών. Έχοντας στο ενεργητικό του μία υποψηφιότητα για Όσκαρ για την ερμηνεία του στην ταινία Brokeback Mountain του Ανγκ Λι, ο Λέτζερ θεωρείτο ένας από τους ραγδαία ανερχόμενους σταρ του Χόλιγουντ. Πιθανή αιτία θανάτου είναι η λήψη υπερβολικής δόσης υπνωτικών χαπιών, ωστόσο η εκδοχή της αυτοκτονίας απορρίπτεται κατηγορηματικά από το οικογενεικό του περιβάλλον. in.gr

23 Ιανουαρίου:
 Έναρξη του «Διεθνούς Κινηματογραφικού Φεστιβάλ του Ρότερνταμ». Πρόκειται για την 37η διεξαγωγή του Φεστιβάλ, το οποίο και θα ολοκληρωθεί στις 3 Φεβρουαρίου, 2008.

24 - 30 Ιανουαρίου: 
 Αφιέρωμα στο σύγχρονο κινηματογράφο της Λατινικής Αμερικής, με τίτλο "Nuevo Cinema Latinoamericano", πραγματοποιείται στην Αθήνα (Τριανόν Filmcenter και Μικρόκοσμος Filmcenter). in.gr

25 Ιανουαρίου:
 Ανακοινώνονται οι υποψηφιότητες για την 33η Απονομή των Βραβείων Σεζάρ, που για την γαλλικό κινηματογράφο αποτελούν διοργάνωση αντίστοιχη με τα αμερικανικά Όσκαρ. Η τελετή θα διεξαχθεί στο Théâtre du Châtelet στο Παρίσι στις 22 Φεβρουαρίου. Δύο ταινίες ξεχώρισαν για το έτος αυτό συγκεντρώνοντας από 11 υποψηφιότητες η καθεμία, ανάμεσα στις οποίες και αυτή για την καλύτερη ταινία του έτους. Πρόκειται για τη “Ζωή σαν Τριαντάφυλλο” του Ολιβιέ Νταάν και το “Ένα Μυστικό” του Κλωντ Μίλλερ. Οι ταινίες που συμπληρώνουν την πεντάδα της κατηγορίας για την ταινία της χρονιάς είναι “Ο Σπόρος και το Μουλάρι” (ή αλλιώς “Το Μυστικό του Σπόρου”), “Το Σκάφανδρο και η Πεταλούδα” και η “Περσέπολις”. Alternative Film Guide, cinema-france.com
 Ολοκληρώνεται το 14ο Κινηματογραφικό Φεστιβάλ του Σλαμντανς. Η ταινία του Τομ Κουΐν “The New Year Parade” έλαβε το βραβείο της Κριτικής Επιτροπής για ταινία μυθοπλασίας, ενώ το αντίστοιχο βραβείο για ντοκιμαντέρ δόθηκε στο “Son Sung Blue” του Γκρεγκ Κοχ. Πρόκειται για την πρώτη ταινία και των δύο σκηνοθετών, καθένας από τους οποίους είχε στη διάθεσή του λιγότερα από 1 εκατομμύριο δολάρια. Hollywood Reporter  

26 Ιανουαρίου:
 Απονέμονται τα Βραβεία του Αμερικανικού Σωματείου Σκηνοθετών (DGA) για τις καλύτερες επιδόσεις σκηνοθετών για το έτος 2007. Στην 60η διοργάνωση του γεγονότος, που διεξήχθη ενωπίων 1.500 μελών και άλλων καλεσμένων, η ανώτατη διάκριση δόθηκε στους αδερφούς Τζόελ και Ήθαν Κοέν για το έργο τους στην ταινία “No Country for Old Men”. Η ταινία, υποψήφια ήδη για οχτώ Όσκαρ ανάμεσα στα οποία και αυτό της Καλύτερης Ταινίας, έκανε τους Κοέν το δεύτερο δίδυμο που βραβεύεται από το Σωματείο, μετά τους δημιουργούς του “West Side Story” (1961). Η σημαντικότητα του βραβείου έγκειται στο γεγονός ότι μόλις έξι φορές στη μακρόχρονη ιστορία του απέτυχε στο να προβλέψει τον νικητή του Όσκαρ καλύτερης σκηνοθεσίας. Η τηλεοπτική σειρά “Mad Men” κέρδισε το βραβείο για σκηνοθεσία δραματικής τηλεοπτικής σειράς για τον Άλαν Τέιλορ, ενώ ο Ιβ Σιμονώ κέρδισε το αντίστοιχο βραβείο για τηλεταινία με το “Bury My Heart at Wounded Knee”. Yahoo! News, Hollywood Reporter

27 Ιανουαρίου:
 Απονέμονται για 14η φορά στην ιστορία τους τα Βραβεία του Αμερικάνικου Σωματείου Ηθοποιών. Ο Ιρλανδός Ντάνιελ Ντέι Λιούις και η Βρετανίδα Τζούλι Κρίστι, ήδη βραβευμένοι με τις Χρυσές Σφαίρες, κέρδισαν τις ανώτατες διακρίσεις στην κατηγορία Καλύτερης Ερμηνείας σε Πρωταγωνιστικό ρόλο, στις ταινίες "Θα Χυθεί Αίμα" και "Υστερόγραφο μιας σχέσης" αντίστοιχα. Από το χώρο της τηλεόρασης, το αντίστοιχο βραβείο για τηλεταινία κέρδισαν οι Κέβιν Κλάιν ("Όπως Αγαπάτε") και Κουίν Λατίφα ("Life Support"). Τα βραβεία ερμηνείας σε δραματική σειρά κέρδισαν οι Τζέιμς Γκαντολφίνι ("The Sopranos") και Έντι Φάλκο ("The Sopranos"), ενώ για κωμική σειρά οι Άλεκ Μπάλντουϊν ("30 Rock") και Τίνα Φέι ("30 Rock"). in.gr

31 Ιανουαρίου:
 Αφιέρωμα στα πρώτα χρόνια της καριέρας του σκηνοθέτη Αντρέι Ταρκόφσκι ξεκινά στο Τριανόν Filmcenter. Προβάλλονται οι πρώτες ταινίες του, ενώ παρευρίσκεται και ο γιος του, Αρσένιος Ταρκόφσκι. in.grΕπίσης
 Ανακοινώνεται πως ο διεθνώς βραβευμένος σκηνοθέτης, σεναριογράφος και παραγωγός Κώστας Γαβράς, θα είναι ο επικεφαλής της προσπάθειας του Υπουργείου Πολιτισμού για την βελτίωση και τον εκσυγχρονισμό του ελληνικού κινηματογράφου. Συγκεκριμένα, αναλαμβάνει επικεφαλής σχετικής επιτροπής που συγκροτήθηκε από το Υπουργείο, της οποίας οι προτάσεις θα κατατεθούν εντός του πρώτου τετραμήνου του νέου έτους. cosmo.gr

 Συνεχίζεται η πολύκροτη απεργία του Σωματείου των Σεναριογράφων της Αμερικής (WGA),  που αποτελεί τη χειρότερη εργασιακή κρίση στο Χόλιγουντ εδώ και είκοσι χρόνια. Τα αιτήματά των απεργών αφορούν στα ποσοστά πνευματικών δικαιωμάτων που επιθυμούν να παίρνουν από τη διακίνηση της δουλειάς τους μέσω DVD και Διαδικτύου. Σαν αποτέλεσμα της απεργίας έχει σταματήσει η παραγωγή όλων των τηλεοπτικών prime time σειρών, αλλά και πολλών κινηματογραφικών ταινιών.

 Κίνδυνο μη διεξαγωγής της τελετής απονομής των Χρυσών Σφαιρών αντιμετωπίζουν οι διοργανωτές μετά την απόφαση των σεναριογράφων να συνεχίσουν την απεργία, την οποία ξεκίνησαν στις 5 Νοεμβρίου, 2007. in.gr Λίγο αργότερα το σωματείο των ηθοποιών «Screen Actors Guild» ανακοινώνει πως οι ηθοποιοί σε ένδειξη συμπαράστασης δεν θα παραστούν ούτε εκείνοι στην εκδήλωση. in.gr

 Το Διεθνές Φεστιβάλ Ψηφιακών Τεχνών "Athens Video Art Festival", καλεί για τέταρτη χρονιά τους λάτρεις της δημιουργίας, να πειραματιστούν, να εκφραστούν και να δηλώσουν συμμετοχή στη διοργάνωση του 2008. Πρόκειται ένα διεθνές φεστιβάλ αφιερωμένο στις ψηφιακές τέχνες και πολιτισμό και τις νέες τεχνολογίες, και το επίσημο φεστιβάλ video art της Ελλάδας.  Οι καλλιτέχνες καλούνται να συμμετάσχουν χωρίς θεματικούς περιορισμούς, στις κατηγορίες video art, video installations, performance art, web art και κατασκευές, με έργα μέγιστης διάρκειας 15’ και τελική προθεσμία παράδοσης των συμμετοχών την 31η Ιανουαρίου. ΕΡΤ

 Η ταινία «Χαρταετοί πάνω από την πόλη», ένα φιλμ με φόντο την ιστορία του Αφγανιστάν, απαγορεύτηκε στους κινηματογράφους και τα καταστήματα DVD σε ολόκληρη τη χώρα εξαιτίας φόβων ότι μπορεί να προκαλέσει βία. Σάλο έχει δημιουργήσει σκηνή βιασμού που πολλοί υποστηρίζουν ότι θέτει τους πρωταγωνιστές σε κίνδυνο. Το φιλμ βασίζεται στο μπεστ- σέλερ του βιβλίου του Αμερικανοαφγανού Καλέντ Χοσεϊνί. Τα παιδιά που πρωταγωνιστούν στην ταινία, αφγανικής καταγωγής, αναγκάστηκαν να φύγουν από την χώρα τον προηγούμενο μήνα, από φόβο για την ασφάλειά τους. in.gr Φεβρουάριος  40pxΕιδήσεις
4 Φεβρουαρίου: 
 Απονέμονται στη Μαδρίτη τα Βραβεία Γκόγια, τα σημαντικότερα κινηματογραφικά βραβεία για ισπανόφωνες ταινίες. Η ταινία "La Soledad" κερδίζει το βραβείο καλύτερης ταινίας.Καθημερινή.

7 - 13 Φεβρουαρίου: 
 Αφιέρωμα στο σύγχρονο κινηματογράφο της Λατινικής Αμερικής, με τίτλο "Nuevo Cinema Latinoamericano", πραγματοποιείται στη Θεσσαλονίκη (Παύλος Ζάννας). in.gr

7 Φεβρουαρίου:
 Κάνει πρεμιέρα για 58η χρονιά το διεθνούς λάμψης Κινηματογραφικό Φεστιβάλ του Βερολίνου. 

10 Φεβρουαρίου:
 Απονέμονται τα βραβεία της Βρετανικής Ακαδημίας Κινηματογράφου και Τηλεόρασης, γνωστά και ως Βραβεία BAFTA, στο Royal Opera House του Λονδίνου. Δεκατέσσερις υποψηφιότητες έλαβε η ταινία «Atonement» («Εξιλέωση»), ένα βρετανικό δράμα εποχής, το οποίο και βραβεύτηκε ως Ταινία της Χρονιάς. Καλύτερη βρετανική ταινία ψηφίστηκε το This is England. Τέσσερα βραβεία απέσπασε η γαλλική ταινία La Môme, με θέμα τη ζωή της Εντίτ Πιάφ. Ειδικό βραβείο για την προσφορά του στον κινηματογράφο έλαβε ο Άντονι Χόπκινς.  in.gr


14 - 17 Φεβρουαρίου:
 Διεξάγεται το 6ο Φεστιβάλ Cult Ελληνικού Κινηματογράφου στο Gagarin 205.

17 Φεβρουαρίου:
 Ολοκληρώνεται το  Κινηματογραφικό Φεστιβάλ του Βερολίνου με τα πρώτα βραβεία να αποδίδονται σε ταινίες καυτής πολιτικής επικαιρότητας. Το πρώτο βραβείο στην 58η Μπερλινάλε προκάλεσε έκπληξη, όταν ανακοινώθηκε ότι δίνεται στην ταινία «Επίλεκτο Απόσπασμα» του Βραζιλιάνου Ζοζέ Παντίγια, που έχει θέμα την αστυνομική βία. Τη Χρυσή Αρκτο παρέδωσε στον σκηνοθέτη ο πρόεδρος της επιτροπής, Κώστας Γαβράς. Το Μεγάλο Βραβείο της Κριτικής Επιτροπής δόθηκε στον Αμερικανό Ερολ Μόρις για το ντοκιμαντέρ «Η συνήθης διαδικασία λειτουργίας», με θέμα το σκάνδαλο με τα βασανιστήρια κρατουμένων από Αμερικανούς στρατιώτες στη φυλακή Αμπού Γκράιμπ στο Ιράκ. Ναυτεμπορική

21 - 27 Φεβρουαρίου:
 Αφιέρωμα στον σύγχρονο ιαπωνικό κινηματογράφο διοργανώνει στον κινηματογράφο Τριανόν η Ταινιοθήκη της Ελλάδος σε συνεργασία με την πρεσβεία της Ιαπωνίας στην Αθήνα. 

22 Φεβρουαρίου:
 Για 33η χρονιά απονέμονται τα Βραβεία Σεζάρ. Τις περισσότερες υποψηφιότητες, έντεκα στον αριθμό, συγκέντρωσαν οι ταινίες «Ζωή σαν Τριαντάφυλλο» (La Môme – La Vie en Rose) του Ολιβιέ Νταάν και «Un Secret» του Κλωντ Μίλερ. Τα περισσότερα βραβεία κέρδισαν τελικά οι ταινίες «Ζωή σαν Τριαντάφυλλο» και «Το Μυστικό του Σπόρου» (La Graine et le Mulet) του Αμπντελατίφ Κεσίς, με πέντε και τέσσερις βραβεύσεις αντίστοιχα. Με το βραβείο Σεζάρ καλύτερης γαλλικής ταινίας τιμήθηκε «Το Μυστικό του Σπόρου», ενώ το βραβείο καλύτερης γυναικείας ερμηνείας έλαβε η Μαριόν Κοτιγιάρ για την ενσάρκωση της Εντίτ Πιάφ στην ταινία «Ζωή σαν Τριαντάφυλλο», έχοντας κερδίσει το αντίστοιχο βραβείο σε πολλές από τις σημαντικότερες τελετές βραβεύσεων του ίδιου έτους. in.gr

23 Φεβρουαρίου:
 Απονέμονται όπως κάθε χρόνο, μια βραδιά πριν τα πολυαναμενόμενα Όσκαρ, τα Βραβεία Independent Spirit, τα οποία και τιμούν τα επιτεύγματα στο χώρο του ανεξάρτητου - αμερικανικού πρωτίστως - κινηματογράφου. Την ψήφο της επιτροπής κέρδισε τη χρονιά αυτή η ταινία "Juno", καθώς και η σκηνοθεσία του Τζούλιαν Σνάμπελ στην ταινία "Το Σκάφανδρο και η Πεταλούδα". IMDb 

24 Φεβρουαρίου:
Λαμβάνει χώρα η 80η απονομή των Βραβείων της Αμερικανικής Ακαδημίας Κινηματογράφου (Όσκαρ). Μεγάλη νικήτρια της βραδιάς ανακυρήχτηκε η ταινία Καμιά Πατρίδα για τους Μελλοθάνατους των Τζόελ και Ήθαν Κοέν, λαμβάνοντας τα βραβεία για την Καλύτερη Ταινία, Σκηνοθεσία, Διασκευασμένο Σενάριο και Β' Ανδρικού Ρόλου για τον Χαβιέ Μπαρδέμ. Ο Ντάνιελ Ντέι Λιούις επιβεβαίωσε τα στοιχήματα που τον ήθελαν πρώτο φαβορί για το Βραβείο Α' Ανδρικού Ρόλου, ενώ οι Μαριόν Κοτιγιάρ και Τίλντα Σουίντον ψηφίστηκαν ως καλύτερες γυναίκες ερμηνεύτριες σε Α' και Β' ρόλο αντίστοιχα. Τιμητικό Βραβείο Όσκαρ έλαβε ο 98χρονος καλλιτεχνικός διευθυντής, Ρόμπερτ Φ. Μπόυλ.    Κυρίως ΆρθροΕπίσης

 Ανάμεσα σε ταινίες νέων δημιουργών από όλο τον κόσμο, στα πλαίσια του Κινηματογραφικού Φεστιβάλ του Βερολίνου, προβάλλεται η ταινία «Διόρθωση» του Θάνου Αναστόπουλου. Έχοντας ήδη αποσπάσει το βραβείο σεναρίου στο διεθνές διαγωνιστικό τμήμα του 48ου Φεστιβάλ Θεσσαλονίκης και τρία κρατικά βραβεία ποιότητας, η ταινία θέτει ερωτήματα γύρω από την αυξανόμενη βία, το ρατσισμό και τον εθνικισμό της ελληνικής κοινωνίας. Καθημερινή, Ναυτεμπορική

 Έπειτα από το ντοκιμαντέρ ‘Shine A Light’ που γύρισε για τους Rolling Stones, ο  βραβευμένος με Όσκαρ σκηνοθέτης Μάρτιν Σκορσέζε υπέγραψε συμφωνία για το γύρισμα ενός ντοκιμαντέρ με θέμα τη ζωή και τη καριέρα του θρύλου της ρέγκε Μπομπ Μάρλεϋ. Το φιλμ δεν έχει τίτλο ακόμα, όμως έχει αποφασιστεί η κυκλοφορία του στις 6 Φεβρουαρίου 2010,  οπότε και θα συμπληρώνονται τα 65 χρόνια από τη γέννηση του πρόωρα χαμένου μουσικού. Avopolis

 Λαμβάνει τέλος η τρίμηνη απεργία του Αμερικανικού Σωματείου Σεναριογράφων Λίγες μόνο ώρες χρειάστηκαν από τη λήξη της απεργίας για να επιστρέψουν οι σεναριογράφοι στις δουλειές τους. Ήδη τα μεγάλα δίκτυα NBC και CBS ανακοίνωσαν τις ημερομηνίες προβολής νέων επεισοδίων επιτυχημένων τηλεοπτικών σειρών που κινδύνεψαν να ακυρωθούν οριστικά. Επίσημη αναφορά της Εταιρείας Οικονομικής Ανάπτυξης του Λος Αντζελες υπολογίζει ότι η απεργία κόστισε στην τοπική οικονομία 2,5 δισεκατομμύρια δολάρια. Μονάχα η ακύρωση της τελετής απονομής των Χρυσών Σφαιρών κοστολογείται στα 60 εκατομμύρια δολάρια. Η απεργία έλαβε τέλος μετά από μυστική ψηφοφορία, όπου η συντριπτική πλειοψηφία των σεναριογράφων (92,5%) αποφάσισε να δώσει τέλος την κινητοποίηση. in.gr Yahoo!

 Την πέμπτη του διεθνή διάκριση απέσπασε το "Δέλτα, οι βρώμικες δουλειές πετρελαίου", το ντοκιμαντέρ του "Εξάντα", αφού η κριτική επιτροπή του 7ου Διεθνούς Φεστιβάλ Κινηματογράφου Ecocinema απένειμε στο ντοκιμαντέρ, που καταγράφει τα όσα δραματικά συμβαίνουν στο Δέλτα του ποταμού Νίγηρα και επηρεάζουν ολόκληρο τον πλανήτη, την Εύφημο Μνεία της κατηγορίας των ταινιών έρευνας και τεκμηρίωσης. ΕΡΤ Μάρτιος  40pxΕιδήσεις
4 Μαρτίου:
 Φεύγει από κοντά μας η Ελληνίδα ηθοποιός Έλενα Ναθαναήλ.

6 - 12 Μαρτίου:
 Διεξάγεται φεστιβάλ ντοκιμαντέρ με την ονομασία "Γιορτή ντοκιμαντέρ", όπου προβάλλονται τα περισσότερα από τα 50 ελληνικά ντοκιμαντέρ που δεν επιλέχθηκαν να προβληθούν στο Φεστιβάλ Ντοκιμαντέρ Θεσσαλονίκης και τα οποία αποτελούν το αποτέλεσμα της δουλειάς 26 δημιουργών. cosmo.gr 

7 Μαρτίου:
 Έναρξη για το Φεστιβάλ Ντοκιμαντέρ Θεσσαλονίκης, που γιορτάζει φέτος τα 10 χρόνια της λειτουργίας του. Στις θεματικές ενότητες του Φεστιβάλ περιλαμβάνονται «Τα πρόσωπα του φασισμού», «Οι κλιματικές αλλαγές», τα «Ανθρώπινα δικαιώματα», ένα «Βλέμμα στην Ασία» και αφιερώματα σε διάσημους ντοκιμαντερίστες. Η αυλαία του Φεστιβάλ πέφτει στις 16 Μαρτίου. Ναυτεμπορική ΕΡΤ

13 - 16 Μαρτίου:
 Φεστιβάλ animation διοργανώνει το ευρωπαϊκό κέντρο κινουμένων σχεδίων στην Αθήνα, στον κινηματογράφο Τριανόν. Εκτός από τις προβολές το Φεστιβάλ θα περιλαμβάνει και άλλες εκδηλώσεις, όπως ημερίδες και παρουσιάσεις βιβλίων. Σύμφωνα με την εφημερίδα Τα Νέα, το πρόγραμμα του Φεστιβάλ θα επαναληφθεί και σε άλλες πόλεις της Ελλάδας, με τη μορφή διήμερων προβολών. in.gr 

20 Μαρτίου:
 Μεγάλο αφιέρωμα στο σκηνοθέτη Ίνγκμαρ Μπέργκμαν διοργανώνει το Διεθνές Φεστιβάλ Κινηματογράφου της Αθήνας σε συνεργασία με την πρεσβεία της Σουηδίας στην Αθήνα. in.grΕπίσης
 Το στούντιο New Line Cinema, που ήταν πίσω από τη πασίγνωστη τριλογία του "Άρχοντα των δαχτυλιδιών" και άλλων επιτυχιών του κινηματογράφου, ανακοινώνει την απορρόφησή του από το στούντιο της Warner Bros, ένα από τα μεγαλύτερα του Χόλιγουντ. ΕΡΤ

 Σε συμφωνία ήρθε η Γουόλτ Ντίσνεϊ με εταιρείες παραγωγής anime ταινιών στην Ιαπωνία με στόχο την προσαρμογή των έργων της σε τοπικά γούστα, σύμφωνα με ανακοίνωση της εταιρείας. ΕΡΤ 

 Η Ιταλία γιορτάζει τα 100 χρόνια από τη γέννηση της Άννα Μανιάνι με διάφορες εκδηλώσεις αφιερωμένες στη μνήμη της μεγάλης ηθοποιού, όπως και με τη προβολή ενός ντοκιμαντέρ για τη ζωή και τη καριέρα της. Οι εκδηλώσεις, που φέρουν τον τίτλο "Ciao Anna", ξεκίνησαν το  Σάββατο 1 Μαρτίου στη Ρώμη. ΕΡΤ

 Οι αρχές του Λιβάνου αποφάσισαν να απαγορεύσουν την προβολή του υποψήφιου για Όσκαρ φιλμ "Περσέπολις" λόγω φόβων για πιθανή αναστάτωση που μπορεί να προκαλέσει στην ευαίσθητη πολιτική κατάσταση της χώρας. Η ταινία βασίζεται στο ομώνυμο αυτοβιογραφικό κόμικ της Μαριάν Σατραπί, η οποία ήταν και μία από τους σκηνοθέτες, και αφηγείται τη ζωή της ως έφηβης υπό τη σκιά των πολιτικών εξελίξεων και της επανάστασης του 1979 στο Ιράν. ΕΡΤ Απρίλιος  40pxΕιδήσεις
10 Απριλίου:
 Έναρξη του Διεθνούς Κινηματογραφικού Φεστιβάλ Κωνσταντινούπολης για το έτος 2008. Καθημερινή 

15 Απριλίου:
 Η Χέιζελ Κορτ, Βρετανίδα ηθοποιός κυρίως ταινιών τρόμου, πέθανε σε ηλικία 82 χρόνων. Καθημερινή

18 Απριλίου:
 Η Ιταλική Ακαδημία Κινηματογράφου απονέμει τα βραβεία της, τα «David di Donatello», σε λαμπρή τελετή του ιταλικού σινεμά, σε κεντρικό θέατρο της Ρώμης. Τα βραβεία αυτά απονέμονται ανελλιπώς από το 1956 και αφορούν, ως επί το πλείστον, στην ιταλική κινηματογραφική βιομηχανία. Η ταινία που τιμήθηκε με το μεγάλο βραβείο (κέρδισε, συνολικώς δέκα βραβεία), είναι ένα ψυχολογικό θρίλερ με τίτλο «La ragazza del lago» (σε ελληνική μετάφραση «Το κορίτσι της λίμνης»), γυρισμένο από πρωτοεμφανιζόμενο σκηνοθέτη, τον Αντρέα Μολαϊόλι.  Ελεύθερος Τύπος

25 Απριλίου:
 Μία ταινία του τουρκικής καταγωγής Γερμανού σκηνοθέτη Φατίχ Ακίν ("Μαζί ποτέ"), με τίτλο "Η Άκρη του ουρανού" ("Auf der anderen Seite"), κέρδισε το βραβείο της Καλύτερης Ταινίας, καθώς και τρία άλλα, στην τελετή απονομής των βραβείων της Γερμανικής Ακαδημίας Κινηματογράφου, γνωστών και ως "Λόλας". ERTΕπίσης
 Ανακοινώνεται πως ο Γκιγιέρμο Ντελ Τόρο θα είναι ο σκηνοθέτης των ταινιών Χόμπιτ, που θα είναι βασισμένες σε ιστορίες από το σύμπαν του Τζ.Τόλκιν. Οι ταινίες θα προβληθούν στις κινηματογραφικές αίθουσες το 2010 και το 2011 και παραγωγός θα είναι ο Πίτερ Τζάκσον, σκηνοθέτης του Αρχοντα των Δαχτυλιδιών. in.gr

 Ένα νέο τμήμα αφιερωμένο στα ντοκιμαντέρ για τη φύση δημιούργησε η Disney. Το τμήμα ονομάζεται Disneynature και η πρώτη του ταινία θα προβληθεί στις αίθουσες το 2009. in.gr

 Χαμένες σκηνές της κλασικής βωβής ταινίας του 1927 με τίτλο "Metropolis", ανακαλύπτονται στα αρχεία ενός μουσείου του Μπουένος Άιρες, στην Αργεντινή. Yahoo! news Μάιος  40pxΕιδήσεις

8 - 11 Μαΐου:
 Οργανώνεται για πέμπτη χρονιά το Διεθνές Φεστιβάλ Ταινιών Φιλμ και Βίντεο Μικρού Μήκους της Νάουσας, όπου προβάλλονται ταινίες ποικίλων θεμάτων: μυθοπλασίας, video art, animation, σπουδαστικές, κινητών τηλεφώνων κτλ. Pathfinder News  

14 Μαΐου:
 Πρώτη ημέρα του Διεθνούς Φεστιβάλ Κινηματογράφου των Καννών για το έτος 2008. Πρόεδρος της επιτροπής για τη χρονιά αυτή είναι ο ηθοποιός Σων Πεν, ενώ το μεγάλο βραβείο του Χρυσού Φοίνικα απονέμει στις 25 Μαΐου ο ηθοποιός Ρόμπερτ ντε Νίρο. Επίσημη ιστοσελίδα

17 Μαΐου:
 Την τελευταία της πνοή αφήνει στο διαμέρισμά της, ύστερα από ανακοπή καρδιάς, σε ηλικία 81 ετών η Καίτη Πάνου, εξέχουσα ελληνίδα ηθοποιός. myworld.gr

23 - 25 Μαΐου:
 Το 3ο Crashfest, ένα Φεστιβάλ Σπουδαστικών και Νεανικών ταινιών που οργανώνει το Τμήμα Κινηματογράφου της Σχολής Καλών Τεχνών του Αριστοτελείου Πανεπιστήμιου Θεσσαλονίκης, πραγματοποιείται στο πλαίσιο των εκδηλώσεων Φοιτητικής Εβδομάδας του ΑΠΘ. ert.gr Βραβεύσεις

25 Μαΐου:
 Στη γαλλική ταινία «Ανάμεσα στους τοίχους» του Λοράν Καντέ απονέμεται ο Χρυσός Φοίνικας στο 61ο Φεστιβάλ των Καννών. Το Μεγάλο Βραβείο κερδίζει η ταινία «Γκομόρα» του Ματέο Γκαρόνε. Το βραβείο της Κριτικής Επιτροπής δίδεται στο «Il Divo» του Πάολο Σορεντίνο. Ελεύθερος Τύπος

26 Μαΐου:
 Φεύγει από τη ζωή σε ηλικία 73 ετών ο Αμερικανός σκηνοθέτης και παραγωγός, Σίντνεϊ Πόλακ. Είχε τιμηθεί με το βραβείο Όσκαρ για την ταινία "Πέρα από την Αφρική", ενώ μερικές από τις γνωστότερες ταινίες του ήταν οι "Τούτσι", "Σκοτώνουν τα άλογα όταν γεράσουν", "Οι Τρεις Μερες του Κονδωρα", "The Way We Were" και "Αβάνα". Ναυτεμπορική, Καθημερινή

 Επίσης
 Η ταινία μικρού μήκους, "Πόντος", σε σενάριο, σκηνοθεσία και παραγωγή του νεαρού Πόντιου της Μελβούρνης, Παναγιώτη Στεφανίδη, επιλέχτηκε από το Διεθνές Φεστιβάλ Κινηματογράφου των Καννών ώστε να προβληθεί στον τελικό γύρο, που θα πραγματοποιηθεί μεταξύ 15 και 24 Μαΐου. Ελεύθερος Τύπος

 Ταινία με θέμα τη ζωή του Αβραάμ Λίνκολν φιλοδοξεί να γυρίσει ο Αμερικανός σκηνοθέτης Στίβεν Σπίλμπεργκ, αφού αρχίζει τις προετοιμασίες για την ταινία σχετικά με τον 16ο πρόεδρο των ΗΠΑ. Σε δήλωσή του στο γερμανικό περιοδικό Focus ανέφερε ότι τα γυρίσματα μπορούν να ξεκινήσουν στις αρχές του 2009, αφού ολοκληρώσει το "Tintin" που είναι προγραμματισμένο για αρχές φθινοπώρου. ERT

 Ανακοινώνεται στις Κάννες πως σε έναν χρόνο πρόκειται να αρχίσουν τα γυρίσματα της ταινίας "Ο Αλχημιστής", που βασίζεται στο ομώνυμο μπεστ σέλερ του Πάολο Κοέλιο. Πρωταγωνιστής, σκηνοθέτης και παραγωγός της ταινίας είναι ο γνωστός ηθοποιός Λόρενς Φίσμπερν, ενώ τη συμπαραγωγή ανέλαβε η Weinstein Company. in.gr

 Φρενίτιδα προκαλεί στους θαυμαστές της Αμερικανικής τηλεοπτικής σειράς "Sex and the city" η πρεμιέρα της ομώνυμης ταινίας στο Λονδίνο. Την ταινία παρακολούθησαν 1.700 θεατές και όλοι δεσμεύτηκαν ότι δεν θα αποκαλύψουν την υπόθεση μέχρι την επίσημη προβολή. Καθημερινή

 Μέλη του Κομμουνιστικού Κόμματος Ρωσίας ζητούν την απαγόρευση της νέας ταινίας του Στίβεν Σπίλμπεργκ στη χώρα λόγω "διαστρέβλωσης της ιστορίας και υπονόμευσης της κομμουνιστικής ιδεολογίας", όπως υποστηρίζουν. Το φιλμ "Ο Ιντιάνα Τζόουνς και Το Βασίλειο του Κρυστάλλινου Κρανίου", τέταρτο με τις περιπέτειες του διάσημου κινηματογραφικού αρχαιολόγου, τοποθετείται το 1957, στο απόγειο του Ψυχρού Πολέμου. ERT Ιούνιος  40pxΕιδήσεις

1 Ιουνίου:
 Λαμβάνει χώρα η τελετή απονομής των Κινηματογραφικών Βραβείων MTV για το έτος 2008. Το κοινό του μουσικού καναλιού που ψήφισε μέσω Διαδικτύου, δείχνει την προτίμησή του στην ταινία "Transformers", ενώ ξεχωρίζει τις ερμηνείες των Γουίλ Σμιθ και Έλεν Πέιτζ στις ταινίες "Ι Am Legend" και "Juno" αντιστοίχως. Επίσημη ιστοσελίδα 
 Ξεσπά μεγάλη πυρκαγιά στα στούντιο της Universal Pictures καταστρέφοντας σκηνικά και ψηφιακό υλικό. Τραυματίζονται ελαφρά δέκα άνθρωποιι. Η διεύθυνση του στούντιο ανακοινώνει πως δεν κάηκε τίποτε αναντικατάστατο. Hollywood Reporter

2 Ιουνίου:
 Πεθαίνει, σε ηλικία 90 ετών, ο Αμερικανός ηθοποιός και παραγωγός Μελ Φερέρ. Κατά τη διάρκεια της καριέρας του πρωταγωνίστησε σε πολλές ταινίες, μεταξύ των οποίων το «Πόλεμος και Ειρήνη», «The Sun Also Rises» και «Lili». Υπήρξε σύζυγος της Όντρεϊ Χέπμπορν με την οποία συνεργάστηκε σε πολλές ταινίες. in.gr

4 Ιουνίου:
 Δολοφονημένος στο διαμέρισμά του ανακαλύπτεται ο Έλληνας ηθοποιός της τηλεόρασης και του θεάτρου, Νίκος Σεργιανόπουλος. in.gr

7 Ιουνίου:
 Φεύγει από τη ζωή σε ηλικία 91 ετών, ένας μεγάλος δάσκαλος της ιταλικής κωμωδίας, ο σκηνοθέτης Ντίνο Ρίζι. e-paideia.net 

13 Ιουνίου:
 Απονέμονται τα Key Art Awards, τα οποία προσφέρονται ως επιβράβευση στα ευφυέστερα μέσα προώθησης ταινιών, όπως αφίσες, ιστοσελίδες και διαφημιστικά τρέιλερ. Μεγάλοι νικητές αναδείχτηκαν για το έτος αυτό οι ταινίες "Καμιά Πατρίδα Για Τους Μελλοθάνατους" (που λίγους μήνες πριν απέσπασε το Όσκαρ Καλύτερης Ταινίας), και η κινηματογραφική μεταφορά της σειράς "The Simpsons". Yahoo! news

15 Ιουνίου:
 Φέυγει από τη ζωή ο τέσσερις φορές βραβευμένος με Όσκαρ δημιουργός ειδικών εφέ και μακιγιάζ, Σταν Γουίνστον. Ανάμεσα στις διασημότερες στιγμές της καριέρας του ήταν η εργασία του στις ταινίες "Ο Εξολοθρευτής", "Jurassic Park", "Aliens" και "Ο Ψαλιδοχέρης". Yahoo! news

17 Ιουνίου:
 Η Σιντ Τσαρίς, ηθοποιός και χορεύτρια της χρυσής εποχής του Χόλιγουντ, κινηματογραφική παρτενέρ του Φρεντ Ασταίρ και του Τζιν Κέλι, πέθανε στο Λος Άντζελες σε ηλικία 87 ετών. in.gr

18 Ιουνίου:
 Πρεμιέρα για το 62ο Διεθνές Φεστιβάλ Κινηματογράφου του Εδιμβούργου. Θα διαρκέσει 12 ημέρες, ενώ κατά τη διάρκειά του θα προβληθούν 142 ταινίες από 29 χώρες του κόσμου. in.gr
 Πεθαίνει σε ηλικία 100 ετών στο Παρίσι ο Γάλλος σκηνοθέτης Ζαν Ντελανουά. Είχε τιμηθεί με το Μεγάλο Βραβείο του Φεστιβάλ των Καννών το 1946 για την "Ποιμενική Συμφωνία". Ναυτεμπορική

21 - 23 Ιουνίου:
 Το 2ο Διεθνές Φεστιβάλ Emotion Pictures - Ντοκιμαντέρ και Αναπηρία λαμβάνει χώρα στο Μουσείο Μπενάκη της οδού Πειραιώς, με 30 ταινίες απ΄ όλο τον κόσμο, που προάγουν την αποδοχή των ατόμων με αναπηρία. ERT


24 - 29 Ιουνίου:
 Λαμβάνει χώρα το διεθνές φεστιβάλ Ecofilms στη Ρόδο. Παρουσιάζονται περισσότερες από 100 ταινίες στα διαγωνιστικά του τμήματα, με επίκεντρο τα περιβαλλοντικά προβλήματα, την οικολογία και την πολιτική γύρω από αυτά τα θέματα. Η κριτική επιτροπή απονέμει το Α΄ Βραβείο στην ταινία «Συναντήσεις στο τέλος του κόσμου» του Βέρνερ Χέρτζογκ (ΗΠΑ - Γερμανία), ενώ το Β΄ Βραβείο στην ταινία «Υπόσχεση στους νεκρούς: Το ταξίδι της εξορίας του Αριελ Ντόρφμαν» του Πίτερ Ρέιμοντ (Καναδάς). Η κριτική επιτροπή των Ταινιών Μεσαίου Μήκους απονέμει το Α΄ Βραβείο στην ταινία «Παράδεισος: Τρία ταξίδια σ' αυτόν τον κόσμο» της Ελίνα Χιρβόνεν (Φινλανδία), ενώ το Β΄ Βραβείο στην ταινία «Πυρηνική Επάνοδος» του Τζάστιν Πέμπερτον (Νέα Ζηλανδία). Για τις ταινίες μικρού μήκους η κριτική επιτροπή απονέμει το Α΄ Βραβείο στην ταινία «Apna Aloo Bazaar Becha: Από την οικολογική διαβίωση στην αγορά» του Πάνκατζ Γκούπτα (Ινδία) και το Β΄ Βραβείο στην ταινία «Μπέουμπεου» της Σιμόν Ρίζι (Ιταλία). Η κριτική επιτροπή των Βραβείων Ελληνικών Ταινιών βραβεύει τις ταινίες: «Η στάχτη που μένει» του Νίκου Καβουκίδη και «Cyclown Circus-Ενα τσίρκο στο δρόμο» του Δημήτρη Σφυρή. Η Κινηματογραφική Λέσχη Ρόδου τέλος, απονέμει τα δύο βραβεία κοινού στην ταινία «Πόλεμος/Χορός» των Σον Φάιν και Αντρια Νιξ Φάιν (ΗΠΑ) και στην ταινία «Ερατώ» του Αγγελου Σπάρταλη. Καθημερινή (1) Καθημερινή (2)Επίσης
 Μέχρι τις 15 Ιουλίου μπορούν να καταθέσουν οι ενδιαφερόμενοι ανεξάρτητοι δημιουργοί αίτηση για συμμετοχή τους στο 10ο Διεθνές Πανόραμα - Διεθνές Φεστιβάλ Κινηματογράφου Πάτρας. Μέχρι τώρα, έχουν δηλώσει συμμετοχή σκηνοθέτες από 27 χώρες, δείγμα ότι θα ξεπεράσει κάθε ρεκόρ συμμετοχών. Το φετινό Πανόραμα θα διεξαχθεί από τις 21 έως 30 Σεπτεμβρίου του 2008. ERT

 Οι Columbia Pictures και Sony Pictures Animation απέκτησαν τα δικαιώματα μεταφοράς στον κινηματογράφο της δημοφιλούς παιδικής σειράς της δεκαετίας του 80' "Τα Στρουμφάκια". Προς το παρόν σχεδιάζουν τη δημιουργία μιας υβριδικής ταινίας που θα συνδυάζει ζωντανούς ηθοποιούς και animation. yahoo.com

 Η Disney πρόκειται να προωθήσει πλήρους μήκους ταινίες της δια μέσου της ιστοσελίδας της για πρώτη φορά, τον Αύγουστο του 2008.  yahoo.com

 Για τρίτη συνεχή χρονιά, θα πραγματοποιηθεί φέτος, στο πλαίσιο του 49ου Φεστιβάλ Κινηματογράφου Θεσσαλονίκης, το Διαγωνιστικό Τμήμα Ψηφιακών Ταινιών DigitalWave, ενότητα του Ελληνικού Τμήματος του Φεστιβάλ. Η ημερομηνία προθεσμίας για την υποβολή αιτήσεων είναι η Δευτέρα, 8 Σεπτεμβρίου 2008. Ελεύθερος Τύπος

 Το Industry Center του Φεστιβάλ Κινηματογράφου Θεσσαλονίκης ανακοινώνει την έναρξη καταθέσεων αιτήσεων για την 49η διοργάνωση του Φεστιβάλ τον Νοέμβριο του 2008. Ο στόχος του Crossroads είναι η υποστήριξη των παραγωγών με σχέδια ταινιών μεγάλου μήκους που σχετίζονται με τις γεωγραφικές περιοχές της Μεσογείου και των Βαλκανίων. Προθεσμία υποβολής αιτήσεων είναι η 30η Αυγούστου 2008.  in.gr

 "Ο Εξάντας" του Γιώργου Αυγερόπουλου, συμμετέχει σε δύο ακόμη σημαντικά διεθνή κινηματογραφικά φεστιβάλ. Το ντοκιμαντέρ "Δέλτα, οι βρώμικες δουλειές του πετρελαίου", που είχε ήδη λάβει 8 σημαντικές διεθνείς διακρίσεις διαγωνίζεται στο X Festival International de Cinema e Video Ambiental, το "FICA", που πραγματοποιείται στην πόλη Γκοϊανία της Βραζιλίας. Τελικά εκεί λαμβάνει την ένατη κατά σειρά διάκριση, μοιραζόμενο το βραβείο της καλύτερης ταινίας μεγάλου μήκους με την ταινία «Sumidouro» του Βραζιλιάνου Cris Azzi. Ταυτόχρονα το ντοκιμαντέρ "Αναμέτρηση στη Στέγη του Κόσμου" συμμετέχει στο "EcoVision Festival 2008" που πραγματοποιείται στο Παλέρμο της Ιταλίας. ERT Ελευθεροτυπία

 Το Αμερικανικό Ινστιτούτο Κινηματογράφου απένειμε στον ηθοποιό Ουόρεν Μπίτι το ετήσιο βραβείο για την προσφορά του στην 7η τέχνη, καθώς το βιογραφικό του περιλαμβάνει μια καριέρα σχεδόν 50 ετών. Yahoo! news

 Έπειτα από μισό αιώνα αναμονής, η ταινία του Νίκου Κούνδουρου "Οι παράνομοι", της οποίας η προβολή είχε στο παρελθόν απαγορευθεί, παρουσιάζεται σε κινηματογράφο της Αθήνας. Ναυτεμπορική

 Η παραγωγή της ταινίας "Angels and Demons", μεταφορά στον κινηματογράφο του ομότιτλου βιβλίου του συγγραφέα Νταν Μπράουν (ελληνική έκδοση "Illuminati"), αντιμετωπίζουν προβλήματα όταν το Βατικανό αρνείται να τους παραχωρήσει άδεια για γυρίσματα στις εκκλησίες της Ρώμης Σάντα Μαρία ντελ Πόπολο και Σάντα Μαρία ντέλα Βιτόρια, όπου εξελίσσονται σημαντικές σκηνές της υπόθεσης. Yahoo! News 

 Το Betting on Shorts (BoSs) παρουσιάζει για δεύτερη συνεχή χρονιά το διεθνές φεστιβάλ-διαγωνισμό ταινιών μικρού μήκους More than a Eurovision of Shortfilm, που θα προβληθεί στις 21 Νοεμβρίου 2008, ταυτόχρονα σε περισσότερες από δέκα πόλεις και απευθύνει ανοιχτό κάλεσμα συμμετοχών σε δημιουργούς, με καταληκτική προθεσμία την 15η Αυγούστου. Το θέμα φέτος είναι το "Money Money Money". ERT

 Η Αμερικανική Ακαδημία Κινηματογράφου θεσμοθετεί δύο νέους κανόνες όσον αφορά τις υποψηφιότητες για τα Βραβεία Όσκαρ. Πρώτον, στην κατηγορία Καλύτερου Τραγουδιού, καμία ταινία δεν θα μπορεί να έχει πάνω από τρεις υποψηφιότητες. Έπειτα, στην κατηγορία Καλύτερης Ξενόγλωσσης Ταινίας, προκειμένου να μην αγνοούνται ταινίες που επιδοκιμάστηκαν διεθνώς, μια επιτροπή θα μπορεί να προσθέτει τρεις προτάσεις για υποψηφιότητες σε μια λίστα από έξι. Όπως ήδη συμβαίνει, μια άλλη επτροπή θα μειώνει τον αριθμό των υποψηφιοτήτων σε πέντε. Yahoo! News

 Ινδουιστές από διάφορα μέρη του κόσμου διαμαρτύρονται για την αμερικανική ταινία "Love Guru", η οποία, όπως υποστηρίζουν, πλήττει το θρησκευτικό τους αίσθημα. Ναυτεμπορική

 Ο ιαπωνικός κολοσσός Sony ανακοινώνει πως θα θέσει σε εφαρμογή μια υπηρεσία διαδικτυακού κατεβάσματος ταινιών για την κονσόλα PlayStation 3 το καλοκαίρι στις Η.Π.Α. Yahoo! news Ιούλιος  40pxΕιδήσεις
6 Ιουλίου:
 Πεθαίνει σε νοσοκομείο της Μόσχας μετά από μακρόχρονη ασθένεια η διάσημη ρωσίδα καλλιτέχνης Νόννα Μορντιούκοβα σε ηλικία 82 ετών. Ναυτεμπορική

13 - 20 Ιουλίου:
 Για δεύτερη χρονιά θα διεξαχθεί το Φεστιβάλ Κινουμένου Σχεδίου στο Μονοδένδρι Ιωαννίνων. in.gr

17 - 27 Ιουλίου:
 Εξελίσσεται το 8ο ετήσιο Κινηματογραφικό Φεστιβάλ του Βρότσλαβ, που αποτελεί το μεγαλύτερο Φεστιβάλ Κινηματογράφου της Πολωνίας με συμμετοχές επιφανών καλλιτεχνών. Στο πλαίσιό του, διεξάγεται αφιέρωμα στον Έλληνα σκηνοθέτη, Θεόδωρο Αγγελόπουλο. Ναυτεμπορική

22 Ιουλίου:
 Η ηθοποιός Εστέλ Γκέτι, γνωστή και για τον ρόλο της ως Σοφία Πετρίλο στην τηλεοπτική σειρά Τα χρυσά κορίτσια, αφήνει τη ζωή σε ηλικία 84 ετών στο σπίτι της στη Hollywood Boulevard. in.gr 

22 - 27 Ιουλίου:
 Δύο ταινίες του Γιώργου Αυγερόπουλου και των συνεργατών του, "Οι Μούσες της Χουτσιτάν" και "Τα Παιδιά ενός Βιασμού" συμπεριλαμβάνονται στην επίσημη επιλογή του 9ου Διεθνούς Φεστιβάλ Λατινοαμερικάνικου Κινηματογράφου της Νέας Υόρκης (9th New York International Latino Film Festival). ERT

27 Ιουλίου:
 Φεύγει από τη ζωή σε ηλικία 82 ετών στο Κάιρο, ο διεθνούς αναγνώρισης Αιγύπτιος σκηνοθέτης, Γιουσέφ Σαχίν. Είχε τιμηθεί το 1997 στο Φεστιβάλ των Καννών για το σύνολο της προσφοράς του. Ελευθεροτυπία Επίσης
 Στην Ιταλία βραβεύεται η Ελληνίδα ηθοποιός, Ειρήνη Παππά, από την Επιτροπή «Ρremio Roma», για την προσφορά της στον κινηματογράφο. Ναυτεμπορική

 Το βραβείο του καλύτερου ντοκιμαντέρ στο Διεθνές Τηλεοπτικό Φεστιβάλ "Roma Fiction Festival" απέσπασε το ντοκιμαντέρ "Καντίρ, ένας Αφγανός Οδυσσέας" της Αννέτας Παπαθανασίου, μεταξύ των 33 που είχαν επιλεγεί ως επικρατέστερα για τη τελική φάση του Διαγωνισμού. ERT

 Η ταινία με ήρωα τον Μπάτμαν που φέρει τον τίτλο « Ο Σκοτεινός Ιππότης» σπάει το ρεκόρ των εισπράξεων στο αμερικανικό box office, συγκεντρώνοντας το πρώτο Σαββατοκύριακο προβολής της 155 εκατομμύρια δολάρια, ξεπερνώντας το «Spider-Man 3», που κατείχε το ρεκόρ από την περασμένη χρονιά. Καθημερινή cosmo.gr Αύγουστος  40pxΕιδήσεις
4 - 10 Αυγούστου:
 Αφιέρωμα στον πρόσφατα εκλιπόντα σκηνοθέτη Ζυλ Ντασέν πραγματοποιεί ο θερινός κινηματογράφος του Δήμου Αθηναίων, Σινέ Στέλλα, στην Κυψέλη. in.gr

25 Αυγούστου - 16 Σεπτεμβρίου:
 Βραδιές κινηματογράφου σε γειτονιές διοργανώνει ο Δήμος Αθηναίων με στόχο την ανάδειξη της ποιοτικής ψυχαγωγίας και την ενθάρρυνση της συμμετοχής των πολιτών στα πολιτιστικά δρώμενα της πόλης. in.gr

27 Αυγούστου - 6 Σεπτεμβρίου:
 Διοργανώνεται για 65η φορά στην ιστορία του το Διεθνές Κινηματογραφικό Φεστιβάλ της Βενετίας. Πρόεδρος της επιτροπής αποτελεί για τη χρονιά αυτή ο Γερμανός σκηνοθέτης, Βιμ Βέντερς. Επίσημη Ιστοσελίδα Επίσης
 Στον Γιάννη Ευαγόρα, Έλληνα ομογενή στην Αυστραλία, απονέμεται το πρώτο βραβείο καλύτερης αυστραλιανής ταινίας μικρούς μήκους του Διεθνούς Φεστιβάλ Κινηματογράφου Μελβούρνης, καθώς και το βραβείο για το καλύτερο σενάριο ταινίας μικρού μήκους, για το 15λεπτο φιλμ με τίτλο «296 Smith Street». Ναυτεμπορική

 Με τρεις ελληνικές συμμετοχές στη θεματική ενότητα "Κινηματογράφος του Κόσμου" ανοίγει το 31ο Διεθνές Φεστιβάλ Κινηματογράφου του Μόντρεαλ. Συγκεκριμένα προβάλλονται οι ταινίες «Η Επιστροφή» του σκηνοθέτη Βασίλη Δουβλή, «Η Διόρθωση» του Θάνου Αναστόπουλου και η «Αθανασία», σε σκηνοθεσία του Πάνου Καρκανεβάτου. Ναυτεμπορική Σεπτεμβρίου  40pxΕιδήσεις

50px|left
50px|right

Μελλοντικά Γεγονότα

4 - 10 Σεπτεμβρίου:
 Με αφορμή τα 100 χρόνια από τη γέννηση του Σαλβαδόρ Αγιέντε προβάλλεται στον κινηματογράφο «Ιλιον» αφιέρωμα στον Χιλιανό ηγέτη και την πατρίδα του. Ναυτεμπορική

6 - 9 Σεπτεμβρίου:
 Διοργανώνεται το 11ο Φεστιβάλ Μεσογειακού Ντοκιμαντέρ στο Τεχνολογικό Πάρκο Λαυρίου. Το φεστιβάλ λαμβάνει χώρα για τρίτη συνεχή χρονιά στην περιοχή της Λαυρεωτικής μετά από 8ετή επιτυχή οργάνωση στο νησί της Σάμου. Ελεύθερος Τύπος

11 - 17 Σεπτεμβρίου:
 Λαμβάνει χώρα στην Αθήνα το 1ο Φεστιβάλ Αφρικανικού Κινηματογράφου σε συνεργασία με πρεσβείες και οργανώσεις αφρικανικών κρατών. Στα πλαίσια της εκδήλωσης, που ονομάζεται «Φεστιβάλ Ταινιών & Ντοκιμαντέρ από την Αφρική και για την Αφρική» προβάλλονται 27 νέες ταινίες και ντοκιμαντέρ σε Α' προβολή και 7 ακόμη ταινίες απ' όλο τον κόσμο. Καθημερινή

15 - 20 Σεπτεμβρίου:
 Το 31ο Φεστιβάλ Ελληνικών Ταινιών Μικρού Μήκους και 14ο Διεθνές Φεστιβάλ λαμβάνει χώρα στη Δράμα. Ναυτεμπορική

17 - 28 Σεπτεμβρίου: 
 Λαμβάνει χώρα το 14ο Διεθνές Φεστιβάλ Κινηματογράφου της Αθήνας, γνωστό με την ονομασία «Νύχτες Πρεμιέρας», το οποίο φιλοξενείται στις αίθουσες «Αττικόν», «Απόλλων» και «Δαναός». ΚαθημερινήΕπίσης
 Η Ερμούπολη της Σύρου φιλοξενεί ένα νέο διεθνές φεστιβάλ animation, το Animasyros, το οποίο περιλαμβάνει προβολές ταινιών από όλο τον κόσμο, εργαστήρια, σεμινάρια και διαγωνιστικό τμήμα. Σκοπός του είναι η προβολή του έργου Ελλήνων και ξένων δημιουργών. Οργανώτρια είναι η μη κερδοσκοπική εταιρεία Πλατφόρμα. Οι ενδιαφερόμενοι μπορούν να υποβάλλουν αίτηση συμμετοχής έως τις 31 Ιουλίου. Επίσημη ιστοσελίδα

 Ανακοινώνεται η προθεσμία και οι όροι κατάθεσης των υποψήφιων ταινιών για τα ελληνικά Κρατικά Βραβεία Ποιότητας έτους 2008. Η διορία περιλαμβάνει ολόκληρο το μήνα Σεπτέμβριο, ενώ απαραίτητη προϋπόθεση για τη συμμετοχή στις διαδικασίες απονομής των βραβείων είναι η έκδοση Πιστοποιητικού Ελληνικής Ιθαγένειας για κάθε υποψήφια ταινία. Αναδημοσίευση ανακοίνωσης ΥΠΠΟ στο ana.gr



 Κινηματογραφικά Φεστιβάλ & Βραβεία 
Ακολουθεί το ετήσιο πρόγραμμα των Διεθνών Κινηματογραφικών Φεστιβάλ ανά τον κόσμο, καθώς και των επιφανέστερων Τελετών Απονομής Κινηματογραφικών Βραβείων. Οι ημερομηνίες για μελλοντικά γεγονότα βασίζονται σε επίσημες ανακοινώσεις και ενδέχεται να αλλάξουν εφόσον το αποφασίσει η διοργανώτρια αρχή. 

 <span style="color: yellow;">Μήνας <span style="color: yellow;">Ημερ. <span style="color: yellow;">Διοργ. <span style="color: yellow;">Διεθνής Τίτλος <span style="color: yellow;">Μετάφραση <span style="color: yellow;">Χώρα Ιανουάριος3 - 1419η Palm Springs International Film Festival Διεθνές Κινηματογραφικό Φεστιβάλ του Παλμ Σπρινγκς 25px|Η.Π.Α. Η.Π.Α.4 - 71η Screamin' Athens Horror Festival Φεστιβάλ Τρόμου της Αθήνας 25px|Ελλάδα Ελλάδα542η National Society of Film Critics Awards Βραβεία της Εθνικής Ένωσης Κριτικών 25px|Η.Π.Α. Η.Π.Α.713η Critics' Choice Awards  Βραβεία Κριτικών (Broadcast Film Critics Association) 25px|Η.Π.Α. Η.Π.Α.1365η Golden Globe Awards Βραβεία Χρυσών Σφαιρών 25px|Η.Π.Α. Η.Π.Α.17 - 27 30η   Sundance Film Festival Κινηματογραφικό Φεστιβάλ του Σάντανς 25px|Η.Π.Α. Η.Π.Α.17 - 25 14η  Slamdance Film Festival  Κινηματογραφικό Φεστιβαλ Σλαμντανς 25px|Η.Π.Α. Η.Π.Α.23 - 3 37η Rotterdam International Film Festival Διεθνές Κινηματογραφικό Φεστιβάλτου Ρότερνταμ 25px|Κάτω Χώρες Ολλανδία26 60η  Directors Guild of America Awards  Βραβεία Αμερικανικού Σωματείου Σκηνοθετών  25px|Η.Π.Α. Η.Π.Α.27 14η  Screen Actors Guild Awards  Βραβεία Αμερικανικού Σωματείου Ηθοποιών  25px|Η.Π.Α. Η.Π.Α.Φεβρουάριος7 - 17 58η Berlin International Film Festival Διεθνές Κινηματογραφικό Φεστιβάλ του Βερολίνου 25px|Γερμανία Γερμανία1061η BAFTA Awards Βραβεία BAFTA 25px|Η.Π.Α. Η.Π.Α.2233η César du cinéma français  Βραβεία Σεζάρ 25px|Γαλλία Γαλλία24 80η Academy Awards Βραβεία Ακαδημίας Κινηματογράφου (Oscar) 25px|Η.Π.Α. Η.Π.Α.Απρίλιος23 - 4 7η Tribeca Film Festival Κινηματογραφικό Φεστιβάλ Tribeca  25px|Η.Π.Α. Η.Π.Α.24 - 851η San Francisco International Film Festival Διεθνές Κινηματογραφικό Φεστιβάλ του Σαν Φρανσίσκο 25px|Η.Π.Α. Η.Π.Α.? - ?24η Istanbul International Film Festival Διεθνές Κινηματογραφικό Φεστιβάλ Κωνσταντινούπολης 25px|Τουρκία ΤουρκίαΜάιος? - ? 8η Silver Lake Film Festival Κινηματογραφικό Φεστιβάλ του Σίλβερ Λέικ 25px|Η.Π.Α. Η.Π.Α.14 - 25 61η Cannes Film Festival Κινηματογραφικό Φεστιβάλ των Καννών 25px|Γαλλία Γαλλία22 - 15 34η Seattle International Film Festival Διεθνές Κινηματογραφικό Φεστιβάλ του Σηάτλ 25px|Η.Π.Α. Η.Π.Α.Ιούνιος? 17η MTV Movie Awards Κινηματογραφικά Βραβεία MTV 25px|Η.Π.Α. Η.Π.Α.14 - 22 11η Shanghai International Film Festival Διεθνές Κινηματογραφικό Φεστιβάλ της Σαγκάης 25px|Κίνα Κίνα18 - 29 62η Edinburgh International Film Festival Διεθνές Κινηματογραφικό Φεστιβάλ Εδιμβούργου 25px|Σκωτία ΣκωτίαΑύγουστος6 - 16 61η  Locarno International Film Festival  Διεθνές Κινηματογραφικό Φεστιβάλ της Λουκέρνης 25px|Ελβετία Ελβετία ? - ? 32η Montreal World Film Festival Παγκόσμιο Κινηματογραφικό Φεστιβάλ του Μόντρεαλ 25px|Καναδάς Καναδάς27 - 6 65η Venice International Film Festival Διεθνές Κινηματογραφικό Φεστιβάλ της Βενετίας 25px|Ιταλία ΙταλίαΣεπτέμβριος4 - 13 33η Toronto International Film Festival Διεθνές Κινηματογραφικό Φεστιβάλ του Τορόντο 25px|Καναδάς Καναδάς? - ? 56η San Sebastián International Film Festival Διεθνές Κινηματογραφικό Φεστιβάλ του Σαν Σεμπαστιάν 25px|Ισπανία Ισπανία? - ? 16η Raindance Film Festival Κινηματογραφικό Φεστιβάλ Ρέιντανς 25px|Ηνωμένο Βασίλειο Ηνωμένο ΒασίλειοΟκτώβριος2 - 123η Rome Film Festival Κινηματογραφικό Φεστιβάλ της Ρώμης 25px|Ιταλία Ιταλία? - ? 52η London Film Festival Κινηματογραφικό Φεστιβάλ του Λονδίνου 25px|Αγγλία Αγγλία? - ? 21η Tokyo International Film Festival Διεθνές Κινηματογραφικό Φεστιβάλ του Τόκυο 25px|Ιαπωνία ΙαπωνίαΝοέμβριος? - ? 32η Cairo International Film Festival Διεθνές Κινηματογραφικό Φεστιβάλ του Καΐρου 25px|Αίγυπτος Αίγυπτος? - ? 23η Mar del Plata International Film Festival Διεθνές Κινηματογραφικό Φεστιβάλ του Μαρ ντελ Πλάτα 25px|Αργεντινή Αργεντινή? - ?50η International Thessaloniki Film Festival Φεστιβάλ Κινηματογράφου Θεσσαλονίκης 25px|Ελλάδα Ελλάδα

 Εξωτερικοί σύνδεσμοι 
 Ιστότοπος με πληροφορίες για τα διεθνή φεστιβάλ.
 Ιστοσελίδα του IMDb με το πρόγραμμα όλων των φεστιβάλ για το 2008.

 MTV Movie Awards 
 Palm Springs International Film Festival
 Screamin' Athens Horror Festival
 Slamdance Film Festival
 Sundance Film Festival 
 Venice International Film Festival

Κατηγορία:Κινηματογραφικά γεγονότα ανά έτος